המכללה לביטחון לאומי

מחזור מ"ז, 2019-2020

**הצעת מחקר לפרויקט גמר**

השפעת הקשר שבין השתתפות בתוכניות ומסלולי טרום השירות הצבאי על צה"ל כ'צבא העם"

(עדכון מס' 4.1 19/1/20)

מגישים: שחר בץ, עידן כץ, אופיר לויוס

**ינואר 2020**

הצעת מחקר לפרויקט גמר

**שם:** שחר בץ, עידן כץ ואופיר לויוס

**נושא העבודה:**

השפעת הקשר שבין השתתפות בתוכניות ומסלולי טרום השירות הצבאי על צה"ל כ'צבא העם"

**מטרות העבודה:**

1. לבחון כיצד מסלולי טרום השירות (מכינות, שנות שירות ומסלולים טכנולוגיים) משפיעים על דמותו של צה"ל כ'צבא העם'.
2. להסביר את המתח שבין צרכי הבטחון של צה"ל (בהקשר מלש"בים וכישוריהם) לבין מחויבותו של צה"ל לשוויון הזדמנויות.
3. לבחון את נגישותן והשתלבותן של אוכלוסיות מוחלשות מן הפריפריה החברתית בתוכניות ומסלולי טרום השירות.
4. להציע תחומים והמלצות למיקוד בתוכניות העבודה של צה"ל, משרד הבטחון ומשרד החינוך.

**רקע[[1]](#footnote-1):**

ייעודו המרכזי של צה"ל הינו הגנה על בטחונה של מדינת ישראל. לצד הייעוד הבטחוני המובהק הגדיר צה"ל בין תפקידיו את חיזוק חוסנה הלאומי והחברתי של מדינת ישראל ממנה הוא יונק את ההון האנושי שהינו מרכיב מהותי ביכולותיו וכן את האמון הנרחב שהציבור מעניק לו.

על אף כי הדעות חלוקות באשר לפרשנות הנוכחית באשר לתפקידיו של צה"ל 'כצבא העם' ממשיך הצבא לראות ב'צבא העם' כמרכיב משמעותי בחוסנו של צה"ל ובחוסן הלאומי על כלל מרכיבי הבטחון הלאומי.

הרמטכ"ל הנוכחי, רב אלוף אביב כוכבי התבטא בפורומים רבים ולאחרונה ביום העיון לזכרו של אמנון ליפקין שחק[[2]](#footnote-2) כי הצבא אמון על בניית החברה והכלכלה (כאמור, לא באופן בלעדי) וכי הוא מחויב להשיב לחברה הישראלית אזרחים תורמים יותר, משימתיים בעלי יכולת מנהיגות והשפעה בתחומים שונים.

בעשורים האחרונים[[3]](#footnote-3) התפתחו מספר תוכניות ומסלולי טרום שירות לצה"ל, עיקרם בקטגוריות הבאות - מכינות קדם צבאיות, שנות שירות, מסלולים טכנולוגיים, מסלולים ישיבתיים, מסלולים אקדמיים. תוכניות ומסלולים אלו עונים על הצורך החברתי הנובע מבני הנוער עצמם וכן לדרישות הצבא לשפר את תהליכי המיון לכוח אדם איכותי, להרחיב את היצע הצעירים והצעירות המותאמים לדרישות השירות המתפתחות, לשפר את הכישורים המקצועיים (בעיקר בתחומים הטכנולגים) של המלש"ב ולשפר מוכנות בני הנוער לשירות משמעותי, גם נוכח קיצור השירות.

ככלל צה"ל ומשרד הבטחון שולטים בנתוני ובמאפייני המלש"בים הנקלטים במוסדות ומסלולים אלו, בשל סמכותו הבלעדית של צה"ל באשר לדחיית שירות. ולאור הרצון של המוסדות, המכינות והמסלולים למחויבות ולהדדיות מצד צה"ל ויחידותיו ויצירת יתרון יחסי לבוגריהם. כיום צה"ל מגביל את כמות המשתתפים במסלולי טרום הגיוס וכן את כמות והיקף המוסדות, בעיקר לאור צרכי הגיוס והיקף המתגייסים הנדרש, ניתן להעריך כי עם הגידול הדמוגרפי הצפוי בעשור הקרוב יתאפשר להרחיב את היקף התופעה.

הערכת הכותבים כי נגישות מוגבלת למסלולי טרום השירות לצד השפעתם הגדלה על המיון ושיבוץ המלש"בים לתפקידי איכות וליחידות טכנולוגיות פוגעת בתפקיד הצבא כ'צבא העם' ובשוויון ההזדמנויות החברתי והכלכלי.

העבודה תתמקד במפגש שבין תופעת מסלולי ותוכניות טרום השירות לבין צרכי הבטחון וייעודו המרכזי של צה"ל . נבחן את השפעתם של מסלולי טרום השירות על 'צבא העם' ותפקידיו בהרחבת שוויון ההזדמנויות החברתי תוך בחינת הזיקות, ההדדיות וההשפעה של אלו על שילוב אוכלוסייה מוחלשת בצה"ל לאור השתלבותם במסלולי טרום השירות.

לבסוף נבקש להצביע על מגמות והמלצות, על דרכי פעולה, על האיזון הרצוי בין צרכי הבטחון לצרכים החברתיים ועל תחומים לקידום במשרדי הממשלה השונים.

**שאלת המחקר:**

מה תפקידם של תוכניות ומסלולי טרום השירות במימוש ייעודו של צה"ל 'כצבא העם' ?

**השערת המחקר:**

נגישותן המוגבלת של אוכלוסיות מוחלשות בפריפריה החברתית למסלולי טרום השירות, לצד צרכי הבטחון המובהקים והיתרון היחסי שמסלולים אלו מקנים לבוגריהם פוגעים בייעודו של צה"ל כ'צבא העם' ובשוויון ההזדמנויות החברתי והכלכלי שהשירות הצבאי יכול להקנות לבוגריו.

**ייעודו המרכזי של צה"ל וצרכי הבטחון המובהקים**

**'צבא העם'**

**שוויון הזדמנויות**

**מסלולי טרום השירות**

**פריפריה חברתית**

**תפקידי פיקוד,**

**מערכי ויחידות איכות**

**וטכנולוגיים**

**שאלות המשנה למחקר:**

1. מהו 'צבא העם' בישראל ? מהם תפקידיו ? מהן המגמות המרכזיות באשר ל'צבא העם' בהווה ובעתיד.
2. מי היא האוכלוסייה שמגיע למסלולים ומוסדות טרום השירות ? מה הרקע שלה - חברתית, כלכלית, גיאוגרפית ונתוני איכות ? והאם המלש"ב משובץ בהתאם לכישורים שרכש במערכת החינוך ובהכנה ייעודית טרום השירות ?
3. האם תוכניות ומסלולי טרום השירות מיצרים 'הסללה' או התניה למאפייני השירות של בוגריהם, בדגש על יחידות טכנולוגיות, יחידות ומערכי איכות ופיקוד ?
4. מהו היחס בין השתלבות אוכלוסיות טרום הגיוס בצה"ל לבין השתלבותה של כלל האוכלוסייה – בתפקידי קצונה, יחידות מובחרות ויחידות טכנולוגיות ?
5. כיצד משפיעה ההכנה לצה"ל על שילוב במסלולי ותפקידי איכות ופיקוד ביחס לאוכלוסיה הכללית ? ובדגש על הפריפריה הגיאוגרפית והחברתית ?
6. כיצד תהליכי טרום השירות משפיעים על שוויון ההזדמנויות והניידות החברתית, בדגש על אוכלוסיית הפריפריה.

**תיחום העבודה:**

מיקוד בזיקה שבין מסלולי טרום השירות, ייעודו הבטחוני של צה"ל ותפקידיו החברתיים.

תוך תיחום העבודה לפרק הזמן שבין השנים 2014-2019, בחינת המסלולים הבאים בלבד - מכינות קדם צבאיות, שנות שירות ומסלולים טכנולוגיים, בחינת השתלבות בוגריהם בצה"ל בתפקידים ובמערכים הבאים - פיקוד בדרג הביניים – מ"פ, מג"ד ומקביליהם, מסלולי איכות קרביים (טייס, חובלים, יחידות מיוחדות), מסלולים הטכנולוגיים המרכזיים (תלפיות, חבצלות, יחידות הסייבר והטכנולוגיה, עתודאים) ובחינה השוואתית של האוכלוסייה הכללית למול בוגרי טרום השירות.

העבודה לא תתמקדבמסלולים ישיבתיים, במסלולי עתודה (למעט בעקיפין), בכלל יחידות ומערכי צה"ל (למעט המערכים והתפקידים במיקוד) ובבחינה של השתלבות המשתחררים על החברה הישראלית.

**שיטת המחקר**

השוואת נתוני כלל אוכלוסיית המתגייסים לצה"ל ביחס לבוגרי מסלולי טרום השירות ובחינת נתוני בוגרי המסלולים והמוסדות ביחס לאוכלוסיית הנוער הכוללת.

בחינת נגישות כלל האוכלוסייה למסלולי טרום השירות לבין מידת השתלבותם בצה"ל בתפקידים משפיעים – קצונה, מסלולי איכות ומערכים טכנולוגיים.

בחינת סדר העדיפות הצה"לי והאיזון שבין צרכי הבטחון לצרכים החברתיים ובחינת התוכניות הקיימות לשימור איזון זה (במידה וקיימות כאלו).

**תהליך המחקר:**

1. 'צבא העם' – המשגה ופירוט על בסיס מחקרים קיימים ומסמכים צה"ליים.
2. מסלולי 'טרום השירות' – המשגה ופירוט על בסיס מחקרים קיימים, מסמכים ואתרים של משרד החינוך, משרד הבטחון ואחרים.
3. איסוף נתונים על בוגרי המסלולים ועל נגישותה של כלל האוכלוסייה למסלולים השונים.
4. איסוף נתונים על מיצוי בוגרי המסלולים בצה"ל והשתלבותם בשירות הצה"לי.
5. השוואת נתונים ביחס לאוכלוסייה הכללית.
6. ראיונות ובירור לבחינת שאלת והשערת המחקר.

**מבנה ופרקי העבודה:**

1. הקדמה ומבוא.
2. פרק – 'צבא העם'.
3. פרק – מסלולי 'טרום השירות'.
4. פרק נתונים
	1. נתונים על שילוב מסלולי טרום גיוס – מכינות, ש"ש, מסלולים טכנולוגיים.
	2. נתונים על שילוב בקורסים, בפיקוד והמערכים השונים.
5. פרק - ניתוח השוואתי בין נתוני בוגרי טרום השירות לאוכלוסייה הכללית בצה"ל.
6. פרק - בחינת השפעות, משמעויות, מגמות, סיכונים והזדמנויות לאור הניתוח ההשוואתי.
7. מגמות ותהליכים אפשריים לשיפור המצב.
8. סיכום והמלצות.

**חשיבות העבודה:**

צה"ל והמדינה רואים בשירות הצבאי מרכיב מרכזי בחוסנה של מדינת ישראל בכל היבטי הבטחון הלאומי. תהליכים חיוביים, תלויים ובלתי תלויים שהתפתחו טרום הגיוס משפיעים על השירות הצבאי ועל צה"ל כמסגרת המחויבת לחברה, לשוויון הזדמנויות ולניידות חברתית.

אנו מוצאים כי הנושא דורש בחינה מקיפה במסגרת מחקר אקדמי וכי מסקנות העבודה יוכלו לשמש את צה"ל, משרד הבטחון ומשרד החינוך לבחינה בהמשך ואף לשילוב המלצותינו בתוכניות העבודה העתידיות של גופים אלו.

**יוזמי העבודה:** עידן כץ, שחר בץ, אופיר לויוס.

**מנחה העבודה:** ד"ר ענת שטרן.

**רשימת מקורות (ראשוני וחלקית):**

1. דוד בן גוריון, ייעוד וייחוד, משרד הביטחון- ההוצאה לאור (1980).
2. זאב דרורי, אוטופיה במדים, המרכז למורשת בן - גוריון, אוניברסיטת בן גוריון, (2000).
3. יגיל לוי, מצבא העם לצבא הפריפריות, כרמל, תשס"ז (2007).
4. אורי דרומי,החוזה בין צה"ל לחברה הישראלית שירות חובה, המכון לדמוקרטיה ישראלית, (2002).
5. השרות הצבאי בישראל : אתגרים, חלופות ומשמעויות, מאיר אלרן וגבי שפר, INSS , (2015)
6. הרב אלעזר גולדשטיין, צבא העם או צבא שכירים, מערכות, 458 .
7. צבא העם או צבא מקצועי, משרד הביטחון - ההוצאה לאור, תל־אביב (2009)
8. אסף דוד, היחסים הצבאיים- אזרחים בישראל : המחלוקת והחוליה החסרה, תיאוריה וביקורת, 41, (2013).
9. אבגר ע'. **שנת שירות – הסדרה ותקצוב**. הכנסת מרכז המחקר והמידע. 2015.

<http://din-online.info/pdf/kn54.pdf>

1. אבנשפנגר, נ' . מכינות במבחן. **מערכות**, 436 , עמ' 69-62 . 2011.
2. אבנשפפר נ'. תרומת המכינות הקדם צבאיות לצבא ולשיח דתיים חילוניים. **עיונים בביטחון לאומי**, גיליון 16. 2011
3. אבנשפפר, נ'. תרומה הולכת ופוחתת. **מערכות**, 457 , עמ' 54-50. 2014.
4. ארצי א' ומנדל לוי נ'. **שנת שירות ומכינות, ארגוני צעירים ותנועות נוער**, האקדמיה הישראלית הלאומית למדעים, היזמה למחקר יישומי בחינוך .2015.
5. בן ארי- אמזלג נ'. **"ההקדמה לספר היא לא הספר עצמו" המכינות הקדם צבאיות הכלליות והחברה האזרחית בישראל,** עבודת גמר לקראת תואר מוסמך בניהול מלכ"רים וארגונים קהילתיים. האוניברסיטה העברית בירושלים. 2015**.**
6. בן שמואל ח'. **מקום לצמוח ליווי תהליכים במכינות למנהיגות**. כפר אדומים: עין פרת.2010.
7. וורגן י' ונתן ג'. **החינוך המקצועי והטכנולוגי בישראל ובעולם**. הכנסת מרכז מחקרים ומידע. 2008.
8. <https://fs.knesset.gov.il/globaldocs/MMM/8b5a6b58-e9f7-e411-80c8-00155d010977/2_8b5a6b58-e9f7-e411-80c8-00155d010977_11_8650.pdf>
9. וינינגר א' 2017. **מכינות קדם צבאיות**. הכנסת מרכז מחקרים ומידע.
10. כאהן י'. עם יהודי ומדינת ישראל האג'נדה החינוכית של המכינות הקדם צבאיות - המעורבות. **דעות 41**, עמ' 23-27. 2009.
11. מכון היזון. **מידע על בוגרים במכינות קדם צבאיות בתמיכת קרן אבי חי**. ירושלים: קרן -אבי חי והיזון מחקר ופיתוח מידע. 2012.
12. מלחי א'. גברים חרדים בשירות צבאי טכנולוגי השתלבות בוגרי מסלולי שח"ר בשוק העבודה **דו"ח מחקר הערכה**, משרד התמ"ת, מחקר וכלכלה. 2013.

<http://economy.gov.il/Research/Documents/X12244.pd>

1. משרד הביטחון. **הוראת משרד הביטחון מספר 59.27 : מכינות קדם צבאיות יעדים, כללי -הכרה וסיוע**. אגף מינהל ומשאבי אנוש, משרד הביטחון. .2012
2. משרד הביטחון. האגף הביטחוני-חברתי, **מתנדבי שנת שירות – הכרה והפעלה, הוראה, 1** באפריל 2015
3. משרד החינוך, מכינות קדם-צבאיות, תאריך כניסה: 16 באוקטובר 2017

<https://edu.gov.il/noar/minhal/departments/social-community/Pages/pre-military-courses.aspx>

1. פישרמן ש' וסבן צ'. **נכונות לגיוס ליחידה קרבית וזהות האני בקרב בנים בוגרי מכינות קדם צבאיות**. היועץ החינוכי, עמ' 133-145**.** 2003.

**נתונים לאיסוף (ראשוני וחלקי):**

1. נתונים על המכינות, שש והמסלולים הטכנולוגיים - שמות, הגדרות, סיווג, תפוצה.
2. נתונים על בוגרי המסלולים טרום השירות - גברים ונשים – משרד החינוך וצה"ל (2014-2019).
3. מיצוי גברים ממסלולי טרום השירות בצה"ל (2014-2019)
4. מיצוי נשים ממסלולי טרום השירות בצה"ל (2014-2019)
5. נתונים השוואתיים למול כלל אוכלוסית המתגייסים (2014 -2019)
6. נתוני גיוס ומיצוי אוכלוסיות ממחוז דרום וממחוז צפון וחלוקה לנתונים (2014-2019)

**ראיונות ואישים (ראשוני וחלקי):**

1. רחט תומכא - צהל
2. רען סדיר אכא - צהל
3. ר' אכא - צהל
4. מר משה צין - משרד הבטחון
5. רא"ל (במיל) גדי איזנקוט
6. פרופסור יגיל לוי
7. מר חגי גרוס - משרד החינוך
8. מר רם שמואלי (אל"מ במיל')
9. מר דני זמיר
10. מפקד תלפיות - צהל

**נספח א' – מושגים ותכנים מרכזיים**

**ייעוד ותפקידי צה"ל -** מטרת צה"ל היא להגן על ביטחונה של מדינת ישראל, אזרחיה ותושביה, ולהבטיח את קיומה, לשמור על שלמותה הטריטוריאלית ולהגן על האינטרסים הביטחוניים והלאומיים שלה, ולנצח בכל עימות שיידרש לו, לפי הנחיות הדרג המדיני[[4]](#footnote-4).

צבא ההגנה לישראל הוא צבאה של מדינת ישראל. צה"ל פועל בכפיפות לרשויות השלטון האזרחי הדמוקרטי ולחוקי המדינה. מטרת צה"ל היא להגן על קיומה של מדינת ישראל ועל עצמאותה, ולסכל מאמצי אויב לשבש את אורח החיים התקין בה[[5]](#footnote-5).

מסמך 'ייעוד וייחוד' שגובש בצה"ל מציין תפקידים נוספים ביניהם – גיבוש זהות לאומית, הקשר לארץ ישראל, זיכרון השואה, 'צבא העם' ועוד[[6]](#footnote-6).

**צבא העם** - צה"ל, כ"צבא העם", ימשיך לגייס לשורותיו חיילים רבים ככל האפשר, בסדיר ובמילואים. הזרם המרכזי של החברה הישראלית שותף להסכמה המחייבת שירות בצה"ל, בסדיר ובמילואים. להסכמה זו נודעת חשיבות רבה בהבטחת חוסננו הלאומי, ובשל כך ראוי לפעול במלוא המרץ לטיפוחה, לביסוסה ולחיזוקה של הסכמה זאת.

על צה"ל להשתדל ליצור הזדמנויות שוות, ככל האפשר, לבאים בשעריו גם כאשר הדבר דורש התייחסות ייחודית לחלק מהם, על מנת לשלבם באופן המיטבי בצה"ל בפרט ובחברה הישראלית בכלל. עם השנים גדל והלך שיעור הצעירים, שכלל לא גויסו לצבא, או שגויסו ולא סיימו את שירותם. צה"ל יבחן את עצמו בהתמדה כדי להבטיח שמרב האזרחים בגיל השירות יתגייסו, תוך צמצום, כמידת האפשר, של שיעור המשתחררים והמשתמטים.

הדבר דרוש הן כדי לקדם את שוויון החובות של אזרחי המדינה והן כדי לתת הזדמנות לאוכלוסיות ייחודיות להשתלב באופן מיטבי בצה"ל ובחברה[[7]](#footnote-7).

**שנת שירות -** שנת שירות היא שנת התנדבות לפעילות חברתית, קהילתית, חינוכית וערכית של בוגרי מערכת החינוך. טרם גיוסם לצה"ל. לצורך ההתנדבות נדחה גיוס המתנדבים לצבא בשנה אחת. פעילות זו נעשית בשלל מסגרות: פנימיות וכפרי נוער, בתי-ספר שדה ותנועות נוער, מרכזים קהילתיים ומועדוניות, מרכזי טיפול לאנשים עם מוגבלות או עם צרכים מיוחדים ועוד, בדגש על פעילות באזורי פריפריה גיאוגרפית ומוקדי חברה מוחלשים. בעבר ניתן בשנת השירות משקל לא מבוטל למשימות התיישבותיות, אך בעשורים האחרונים משימות מתנדבי שנת השירות הן בעיקר חינוכיות וחברתיות, ומתבצעות בקהילות עירוניות.[[8]](#footnote-8)

**מכינות קדם צבאיות -** מכינה קדם-צבאית היא תוכנית של חצי שנה עד עשרה חודשים לפני השירות בצבא , המשלבת לימודים, עבודה קהילתית וחיי קבוצה. מטרת התוכנית היא לעזור בעיצוב הזהות האישית של החניכים ובפיתוח תפיסת עולם שמבוססת על חשיפה לעולמות תוכן רבים. תוכני הלימוד במכינה נרכשים במגוון דרכים, ובין היתר שיעורים, הכנה לצבא וכושר קרבי, סדרות שטח, טיולים, הרצאות ומפגשים עם אוכלוסיות מגוונות המייצגות את החברה בישראל.[[9]](#footnote-9)

**מסלולים טכנולוגיים –** ניתן לחלק את תוכניות ומסלולי טרום השירות הצבאי בתחומי הטכנולוגיה לארבע קטגוריות – עתודה טכנולוגית, תוכניות ייעודיות, הכשרה מוגברת בבתי הספר (לימודים ריאליים ברמה של חמש יחידות במתמטיקה, פיזיקה כימיה ואלקטרוניקה) וטר"צים צבאיים. המסלולים הטכנולוגיים מקנים יתרון למלש"בים המבקשים להתקבל ליחידות הטכנולוגיות בתחומי הסייבר, ה IT ותחומים טכנולוגיים נוספים.

אומנם, עצם ההשתתפות או המעבר במסלולים אלו לא מהווה התחייבות ביחס למלש"ב, אך במקרים רבים המסלול או התוכנית מהווים תנאי סף ומקנים יתרון יחסי על מלש"בים אחרים באשר לתנאי הקבלה ליחידות השונות[[10]](#footnote-10).

**פריפריה חברתית -** זהו הוא מונח המתאר יישובים חלשים מבחינה [סוציו- אקונומית](https://www.hamichlol.org.il/%D7%9E%D7%A2%D7%9E%D7%93_%D7%97%D7%91%D7%A8%D7%AA%D7%99) שאינם חלק מה[פריפריה](https://www.hamichlol.org.il/%D7%A4%D7%A8%D7%99%D7%A4%D7%A8%D7%99%D7%94) הגאוגרפית. תחום זה קשור בעיקר לקבוצות שאינן חלק מהרוב החזק, כלומר: [מעוטי יכולת](https://www.hamichlol.org.il/%D7%A2%D7%95%D7%A0%D7%99), [מיעוטים](https://www.hamichlol.org.il/%D7%9E%D7%99%D7%A2%D7%95%D7%98%D7%99%D7%9D_%D7%91%D7%99%D7%A9%D7%A8%D7%90%D7%9C) וחלק מאוכלוסיות ה[עולים](https://www.hamichlol.org.il/%D7%A2%D7%95%D7%9C%D7%99%D7%9D). הפריפריה החברתית ב[ישראל](https://www.hamichlol.org.il/%D7%99%D7%A9%D7%A8%D7%90%D7%9C) מונה 124 רשויות מוניציפליות, מתוכם 16 ערים, 19 מועצות מקומיות, 5 מועצות אזוריות. נוסף עליהן ב-22 ערים ישנן שכונות המוכרות כפריפריה חברתית. סך הכול מתגוררים באזורים אלה כ-31% מכלל ה[אוכלוסייה בישראל](https://www.hamichlol.org.il/%D7%93%D7%9E%D7%95%D7%92%D7%A8%D7%A4%D7%99%D7%94_%D7%A9%D7%9C_%D7%99%D7%A9%D7%A8%D7%90%D7%9C). בנובמבר [2015](https://www.hamichlol.org.il/2015) נתקבלה החלטת ממשלה מס' 631 בה הוחלט על הקמת אגף הפריפריה החברתית ב[משרד לפיתוח הנגב והגליל](https://www.hamichlol.org.il/%D7%94%D7%9E%D7%A9%D7%A8%D7%93_%D7%9C%D7%A4%D7%99%D7%AA%D7%95%D7%97_%D7%94%D7%A0%D7%92%D7%91_%D7%95%D7%94%D7%92%D7%9C%D7%99%D7%9C). האגף מקצה משאבים ייחודיים ליישובי הפריפריה החברתית לצורך קידומם.[[11]](#footnote-11)

1. לפירוט מושגים שונים המופיעים בפסקת הרקע ראה נספח א' למסמך זה – מושגים ותכנים מרכזיים. [↑](#footnote-ref-1)
2. ראה - <https://www.youtube.com/watch?v=uczOFn4GSZ8> [↑](#footnote-ref-2)
3. מסלולים רבים החלו בשנותיו הראשונות של צה"ל (כגון – עתודה ומסלולים ישיבתיים), ההתפתחות המרכזית בתחום זה היא הופעתם של המכינות הקדם צבאיות שהלכו והתרחבו במהלך שנות ה 90 והעשור הראשון למאה הנוכחית. [↑](#footnote-ref-3)
4. מתוך אסטרטגיית צה"ל, אפריל, 2018. באתר - <https://www.idf.il/media/34416/strategy.pdf> [↑](#footnote-ref-4)
5. מתוך מסמך רוח צה"ל. באתר - <https://www.idf.il/%D7%9E%D7%90%D7%9E%D7%A8%D7%99%D7%9D/%D7%90%D7%95%D7%93%D7%95%D7%AA-%D7%A6%D7%94%D7%9C/%D7%A8%D7%95%D7%97-%D7%A6%D7%94%D7%9C/> [↑](#footnote-ref-5)
6. ראה מסמך 'יעוד וייחוד' באתר - <https://www.idf.il/%D7%9E%D7%90%D7%9E%D7%A8%D7%99%D7%9D/%D7%90%D7%95%D7%93%D7%95%D7%AA-%D7%A6%D7%94%D7%9C/%D7%99%D7%99%D7%A2%D7%95%D7%93-%D7%95%D7%99%D7%99%D7%97%D7%95%D7%93-%D7%A6%D7%94%D7%9C/> [↑](#footnote-ref-6)
7. שם. [↑](#footnote-ref-7)
8. ראה - משרד הביטחון, האגף הביטחוני-חברתי, מתנדבי שנת שירות – הכרה והפעלה )הוראה, (1 באפריל 2015 וכן - משרד החינוך, שנת שירות )ש"ש( - תרומת שנה לקהילה ולחברה, תאריך כניסה: 10 ביוני 2015

האגף לפריפריה חברתית במשרד לפיתוח הנגב והגליל. [↑](#footnote-ref-8)
9. שם. [↑](#footnote-ref-9)
10. ראה עתודה טכנולוגית מיטב באתר - <https://www.mitgaisim.idf.il/%D7%9B%D7%AA%D7%91%D7%95%D7%AA/%D7%A8%D7%90%D7%A9%D7%99/%D7%A2%D7%AA%D7%95%D7%93%D7%94/%D7%A2%D7%AA%D7%95%D7%93%D7%94-%D7%98%D7%9B%D7%A0%D7%95%D7%9C%D7%95%D7%92%D7%99%D7%AA/#/> ותנאי הקבלה ליחידות טכנולוגיות באתר צה"ל -<https://www.idf.il/%D7%90%D7%AA%D7%A8%D7%99%D7%9D/%D7%90%D7%92%D7%A3-%D7%94%D7%9E%D7%95%D7%93%D7%99%D7%A2%D7%99%D7%9F/%D7%90%D7%9E%D7%9F/%D7%9E%D7%A1%D7%9C%D7%95%D7%9C%D7%99%D7%9D-%D7%98%D7%9B%D7%A0%D7%95%D7%9C%D7%95%D7%92%D7%99%D7%99%D7%9D/>

וכן לדוגמא את אתר תכנית הסייבר הלאומית, מגשימים - <https://www.magshimim.cyber.org.il/> [↑](#footnote-ref-10)
11. ראה - שינוי הגדרת הפריפריה החברתית לעניין תחומי פעילותו של המשרד לפיתוח הפריפריה, הנגב והגליל - תיקון החלטות ממשלה. באתר - <https://www.gov.il/he/departments/policies/2016_des1453> [↑](#footnote-ref-11)